b"\n_START_ARTICLE_\nPis\xc3\xa0urids\n_START_SECTION_\nSuperfam\xc3\xadlia Lycosoidea\n_START_PARAGRAPH_\nEls pis\xc3\xa0urids havien format part dels licoso\xc3\xafdeus (Lycosoidea), una superfam\xc3\xadlia formada per dotze fam\xc3\xadlies entre les quals cal destacar pel seu nombre d'esp\xc3\xa8cies: els lic\xc3\xb2sids (2.304), els ct\xc3\xa8nids (458), els oxi\xc3\xb2pids (419) i els pis\xc3\xa0urids, la quarta fam\xc3\xadlia m\xc3\xa9s nombrosa amb 328 esp\xc3\xa8cies._NEWLINE_Les aranyes, tradicionalment, havien estat classificades en fam\xc3\xadlies que van ser agrupades en superfam\xc3\xadlies. Quan es van aplicar an\xc3\xa0lisis m\xc3\xa9s rigorosos, com la clad\xc3\xadstica, es va fer evident que la major part de les principals agrupacions utilitzades durant el segle XX no eren compatibles amb les noves dades. Actualment, els llistats d'aranyes, com ara el World Spider Catalog, ja ignoren la classificaci\xc3\xb3 de superfam\xc3\xadlies."